Talcahuano

Talcahuano er en kommune og en havneby i regionen Biobío sentralt i Chile. Byen hadde om lag 253 000 innbyggere i 2003. Byen er en universitetsby. I tillegg finnes det fiskeindustri, oljeraffineri og Chiles viktigste marinebase. Byen ble offisielt grunnlagt 5. november 1764, men området er først nevnt så tidlig som i 1544 da oppdageren Juan Bautista Pastene fant munningen av Bío-Bío-elven. I 1601 beordret Chiles guvernør Alonso de Ribera byggingen av et fort på stedet hvor Talcahuano i dag ligger. Byen er oppkalt etter indianerhøvdingen Talcahueñu. Kommunen har et areal på 148,29 km². Referanser Eksterne lenker Offisielt nettsted (en) Talcahuano – kategori av bilder, video eller lyd på Commons (en) Talcahuano – galleri av bilder, video eller lyd på Commons thno.info Arkivert 6. august 2020 hos Wayback Machine. ASMAR - Astillero de Talcahuano